IEPIRKUMA LĪGUMS Nr. 2026/17e-S/P

Sagatavots: 2026. gada 20. jūlijā


Latvijas Valsts mežzinātnes institūts “Silava”, tā izpilddirektora Jurģa Jansona personā, kurš pamatojoties uz  2026. gada 15. jūlija pilnvaru Nr. 1.1.-23/46e, turpmāk tekstā – Pircējs, no vienas puses, un 
SIA “WILL SENSORS”, tās _____________ ____________ ________________ personā, kurš/-a rīkojas saskaņā ar  ____________ ___________, turpmāk tekstā -  Pārdevējs, abi kopā un katrs atsevišķi  saukti par Pusēm, pamatojoties uz atklāta konkursa “Pētījumiem nepieciešamo instrumentu iegāde”,  id. Nr. LVMI Silava 2026/1/AK, 7. iepirkuma daļas: “Barometriskā spiediena datu reģistrators”, turpmāk tekstā saukts Iepirkums, rezultātiem un Pārdevēja iesniegto piedāvājumu, brīvas gribas vadīti, bez maldības, viltus un spaidiem, saskaņā ar Publisko iepirkumu likumu noslēdz šādu līgumu:
1. Līguma priekšmets
1.1. Līguma priekšmets ir tiesības piegādāt Iepirkumā piedāvātās preces: Barometriskā spiediena datu reģistrators (turpmāk tekstā – Prece), saskaņā ar Līguma pielikumu Nr. 1.
1.2. Līguma izpildes laikā Pircējs var samazināt Līguma pielikumā Nr. 1 norādīto Preču pasūtījuma apjomu.
1.3. Pārdevējs nododot Pircējam Preci garantē tās pienācīgu kvalitāti, Preces tehnisko un citu rādītāju atbilstību Līguma pielikumā Nr. 1 noteiktajām prasībām.

2. Līguma darbības laiks un Preces nodošana pircējam
2.1. Līguma darbības laiks: no Līguma noslēgšanas līdz saistību izpildei. Preces piegādes termiņš: ne vēlāk kā 1 (viena) mēneša laikā no Līguma noslēgšanas.
2.2. Pārdevējs piegādā Preci Pircējam saskaņā ar Iepirkuma tehniskās specifikācijas prasībām un tajā noteikto termiņu.
2.3. Preces piegāde, tiek veikta Iepirkuma tehniskajā specifikācijā norādītajā vieta. Pretendentam kopā Preci jāpiegādā arī specifikācijā noteiktā dokumentācija..
2.4. Preces nodošana – pieņemšana tiek noformēta rakstveidā, Pusēm parakstoties pieņemšanas – nodošanas  aktā vai pavadzīmē – rēķinā.
2.5. Līgums stājas spēkā no tā parakstīšanas brīža un ir spēkā līdz Līgumā noteikto saistību izpildei. 
3. Līguma summa un samaksas kārtība
3.1. Līguma kopējā cena EUR 378,00 (trīs simti septiņdesmit astoņi eiro un 00 centi) neskaitot PVN.
3.2. Pircējs pārskaita Preces cenu uz Pārdevēja kontu 10 (desmit) darba dienu laikā no Preces pieņemšanas un rēķina parakstīšanas brīža.
3.3. Par Līgumā noteikto Preces piegādes termiņa neievērošanu, Pircējs ir tiesīgs aprēķināt un ieturēt līgumsodu 0,1% (viena desmitā daļa no viena procenta) apmērā no pieprasījumā norādītās summas par katru nokavēto dienu, bet ne vairāk kā 10% (desmit procenti) no Līguma kopējās summas. Līgumsoda samaksa neatbrīvo no saistību izpildes.
3.4. Ja Pircējs Līgumā noteiktajā termiņā nesamaksā attiecīgās rēķina summu, Pārdevējam ir tiesības piedzīt maksājuma kavējuma naudu 0,1% (viena desmitā daļa no viena procenta) apmērā no kavētās maksājuma summas par katru kavējuma dienu, bet ne vairāk kā 10% (desmit procenti) no Līguma kopējās summas. Līgumsoda samaksa neatbrīvo no saistību izpildes. 
3.5. Līguma pielikumā Nr.1 norādītās Preces vienību cenas ir nemainīgas visā Līguma darbības laikā. Pircējs maksā Pārdevējam tikai par faktiski piegādāto Preci.
3.6. Pēc Pircēja lūguma Pārdevējs, sagatavojot rēķinu, tajā iekļauj Līguma numuru un noslēgšanas datumu, kā arī informāciju par projektu: Nordforsk pētījums "Adapting drained forests to future climates: Ensuring sustainable forest production, water quality and biodiversity, AdaptDam".

4. Pušu atbildība un strīdu atrisināšanas kārtība
4.1. Puses viena otrai mantiski ir atbildīgas par līguma neizpildīšanu vai nepienācīgu izpildi, kā arī par zaudējumu radīšanu otrai pusei, saskaņā ar spēkā esošajiem Latvijas Republikas normatīvajiem aktiem.
4.2. Strīdus, kas pusēm radušies saistībā ar šī līguma priekšmetu Puses risina savstarpējās sarunās, gadījumā, ja iepriekš minētos strīdus nav iespējams atrisināt savstarpējās sarunās, tad strīds tiek risināts saskaņā ar Latvijas Republikas tiesību normām.
5. Nepārvarama vara
5.1. Puses viena otrai neizvirzīs pretenzijas gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, jebkuras kara un teroristiskās darbības, kuras tiešā veidā ietekmē šī līguma izpildi un kuru iestāšanos nebija iespējams paredzēt un novērst.
5.2. Nepārvaramas varas apstākļu iestāšanās gadījumā Puses nekavējoties informē viena otru par šādu apstākļu iestāšanos un veic visus nepieciešamos pasākumus, lai nepieļautu Pusēm zaudējumu rašanos, izpildot šo līgumu.
5.3. Ja iestājas nepārvaramas varas apstākļi, šī Līguma darbības laiks pagarinās par termiņu, kuru Puses nosaka atsevišķi rakstveidā vienojoties.
6. Nobeiguma noteikumi
6.1. Līgumu var grozīt vai papildināt ievērojot Latvijas Republikā spēkā esošos normatīvos aktus. Līguma grozījumi un papildinājumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi), atbilst Publisko iepirkumu likuma 61.panta nosacījumiem un ir nebūtiski. Līguma grozījumi noformējami rakstveidā un pēc to parakstīšanas kļūst par šī Līguma sastāvdaļu.
6.2. Līgumu var izbeigt saskaņā ar Pušu savstarpējo vienošanos.
6.3. Pircējam ir tiesības vienpusēji izbeigt šo Līgumu 10 (desmit) darba dienas iepriekš rakstveidā par to paziņojot Pārdevējam šādos gadījumos:
6.3.1. ja Pārdevējs nevar vai nespēj nodrošināt Līgumā paredzēto saistību izpildi un Pircējs ne mazāk kā 20 (divdesmit) dienas iepriekš ir izteicis rakstveida pretenzijas;
6.3.2. ja Pārdevējs rīkojas pretrunā ar Latvijas Republikā spēkā esošajiem normatīvajiem aktiem;
6.3.3. ja Pārdevējs pieņem lēmumu par likvidāciju vai pret viņu ir ierosināta maksātnespējas lieta tiesā;
6.3.4. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas attiecināmas uz Pārdevēju, kā arī gadījumā, ja pirms iepirkuma līguma noslēgšanas attiecīgie apstākļi bija pastāvējuši, bet Pasūtītajam tie nebija zināmi.
6.4. Pārdevējam ir tiesības vienpusēji izbeigt šo Līgumu 10 (desmit) darba dienas iepriekš rakstveidā par to paziņojot Pircējam, gadījumā, ja Pircējs kavē maksājuma saistību izpildi vairāk kā 20 (divdesmit) kalendārās dienas.
6.5. Šis Līgums ir saistošs Pircējam, Pārdevējam, kā arī trešajām personām, kas normatīvajos aktos noteiktajā kārtībā pārņem to tiesības un pienākumus.
6.6. Līgums ir elektroniski latviešu valodā uz 3 (trīs) lapām un stājas spēkā ar tās parakstīšanas brīdi. Līgumam pievienots Līguma 1.pielikums – Pārdevēja tehniskais un finanšu piedāvājums. Pušu pārstāvji to paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams Pušu parakstīts Līgums elektroniskā formātā.
6.7. Līgums stājas spēkā no tā parakstīšanas brīža un ir spēkā līdz saistību izpildei. 
6.8. Pircējs un Pārdevējs piekrīt visiem Līguma punktiem un to apstiprina, parakstot šo Līgumu.

